**PATVIRTINTA:**

Negyvenamųjų pastatų, patalpų ir statinių

 nuomos konkurso organizavimo komisijos

 protokolas 2025- 04-24 Nr. VM-116

**4,204 KM ILGIO RYŠIŲ KABELIO KANALO SU 368,55 M RYŠIŲ KABELIO KANALO ATŠAKA, ESANČIŲ AVIACIJOS G., ŠIAULIUOSE VIEŠO NUOMOS KONKURSO SĄLYGOS**

Vadovaujantis Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos“, Šiaulių miesto savivaldybės tarybos 2022 m. vasario 3 d. tarybos sprendimu Nr. T-34 „Dėl ryšių kabelių kanalų viešo nuomos konkurso“, Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašu (toliau – Nuomos konkurso aprašas), patvirtintu 2022 m. spalio 6 d. Šiaulių miesto savivaldybės tarybos sprendimu Nr. T-376 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašo patvirtinimo“, Šiaulių miesto savivaldybės administracija (toliau – Nuomotojas) skelbia ryšių kabelių kanalų viešą nuomos konkursą.

 1. Išnuomojama Šiaulių miesto savivaldybei nuosavybės teise priklausančių 4,204 km ilgio ryšių kabelio kanalo su 368,55 m ryšių kabelio kanalo atšaka, esančių Aviacijos g., Šiauliuose.

 2. Ryšių kabelio kanalo be kabelio, kurio ilgis 1,904 km, pradinė vieno kilometro nuomos kaina per mėnesį – 27,0 Eur (be PVM).

 3. Ryšių kabelio kanalo su paklotu 48 skaidulų šviesolaidiniu kabeliu, kurio ilgis 2,3 km, pradinė vieno kilometro nuomos kaina per mėnesį – 34,03 Eur (be PVM).

 4. 50 mm skersmens atšakos ryšių kabelio kanalo su kabeliu, kurios ilgis 368,55 m, atšakos pradinė nuomos kaina per mėnesį – 17,0 Eur (be PVM).

 5. Pradinė bendra 4,204 km ilgio ryšių kabelio kanalo su 368,55 m ryšių kabelio kanalo atšaka nuomos kaina per mėnesį – **146,68 Eur** (be PVM).

 6. Nuomos terminas – treji metai.

 7. Nuompinigiai mokami kas mėnesį, prieš prasidedant mėnesiui, bet ne vėliau kaip iki einamojo mėnesio 25 dienos.

 8. Laiku nesumokėjus nuompinigių, mokama 0,05 procento delspinigių (procentais nuo nesumokėtos nuompinigių sumos, nustatytos už kiekvieną pavėluotą dieną).

 9. Dalyvio pradinis įnašas **440,04 Eur** (be PVM), kuris lygus paskelbtam 3 mėnesių pradiniam nuompinigių dydžiui be PVM. Banko dokumentas apie sumokėtą įnašą, turi būti pateiktas paraiškų dalyvauti nuomos konkurse registratoriui (nepateikus šio dokumento nebus registruojamas kaip konkurso dalyvis).

 10. Pradinį įnašą reikia sumokėti Šiaulių miesto savivaldybės administracijai, kodas 188771865, AB „Swedbank“ Šiaulių skyrius, a/s LT13 7300 0100 0240 8720.

 **11. Dalyvis turi pateikti:**

 11.1. užpildytą paraišką dalyvauti nuomos konkurse.

 11.2. Konkurso dalyvio tapatybę patvirtinančio dokumento kopiją, patvirtintą konkurso dalyvio (jei fizinis asmuo) arba Lietuvos Respublikos Juridinių asmenų registro pagrindinių duomenų išrašą ar įmonės registracijos pažymėjimo patvirtintą kopiją (jei juridinis asmuo).

 11.3. Įmonės vadovo patvirtintą įstatų kopiją.

 11.4. Įgaliojimą (jeigu dalyviui atstovauja kitas asmuo).

 11.5. Banko dokumento kopiją, patvirtinančią, kad sumokėtas trijų mėnesių pradinis įnašas.

 12. Konkurso sąlygos, paraiška, ir Nuomos konkurso aprašas skelbiami Šiaulių miesto savivaldybės interneto svetainėje [www.siauliai.lt](http://www.siauliai.lt) skiltyje SKELBIMAI.

 13. Paraiškos dalyvauti konkurse priimamos nuo **2025-04-30 iki 2025-05-22 16** val. **00** min. (imtinai), darbo dienomis, Šiaulių miesto savivaldybės priimamajame, prie 4 langelio, įgaliotas asmuo Vida Popovienė, tel. +370 41 50 05 14, el. p.: vida.popoviene@siauliai.lt, Vasario 16-osios g. 62, Šiauliuose. Teikiant voką turi būti parodomas dokumentas, patvirtinantis, kad sumokėtas pradinis įnašas.

 14. Turto nuomos konkurso dalyviai registruojami turto nuomos konkurso dalyvių registracijos lape.

15. Turto nuomos konkurso dalyviui išduodamas registracijos pažymėjimas, kuriame nurodytas registracijos eilės numeris, voko gavimo data ir laikas (minutės tikslumu), nuomos komisijos posėdžio vieta (adresas) data, tikslus laikas.

 **BŪTINAI ant voko turi būti užrašomas turto nuomos konkurso dalyvio pavadinimas ir adresas, turto, kurio nuomos konkursas buvo paskelbtas, pavadinimas, adresas ir nuoroda ,,Turto nuomos konkursui. Neatplėšti iki turto nuomos konkurso dienos“.**

 16. Dėl turto apžiūros darbo dienomis kreiptis į Šiaulių miesto savivaldybės administracijos Turto valdymo skyriaus vyr. specialistą Deimantą Pučinskį (el. p.: deimantas.pucinskis@siauliai.lt arba tel. +370 41 596285). Asmenys, pageidaujantys apžiūrėti išnuomojamą turtą, privalo iš anksto užsiregistruoti į turto apžiūrą.

17. Nuomos komisijos posėdžio vieta: **2025-05-23 09 val. 00 min.** **Šiaulių miesto savivaldybės administracijos Vasario 16-osios g. 62, Šiauliuose (11 kab.).**

18. Dalyvauti turto nuomos komisijos posėdyje turi teisę įregistruoti turto nuomos konkurso dalyviai ar jų įgalioti atstovai. Turto nuomos konkurso dalyviai turi pateikti Nuomos komisijai turto nuomos konkurso dalyvio registracijos pažymėjimą ir asmens tapatybę patvirtinantį dokumentą.

 19. Komisija bet kuriuo metu iki nuomos sutarties sudarymo turi teisę nutraukti konkurso procedūras, jeigu:

 19.1. atsiranda aplinkybių, kurių nebuvo galima numatyti iki paskelbiant konkursą;

 19.2. paskelbus konkursą paaiškėja, kad Savivaldybės turto nuoma negalima.

 20. Kiekvienas nuomos konkursu suinteresuotas dalyvis, kuris mano, kad Nuomotojas nesilaikė sąlygų ir pažeidė ar pažeis jo teisėtus interesus, turi pareikšti pretenziją Nuomotojui.

 20.1. Pretenzija dėl nuomos konkurso sąlygų turi būti pateikiama per 5 dienas nuo nuomos konkurso sąlygų paskelbimo dienos.

 20.2. Gavus pretenziją, kol pretenzija nebus išnagrinėta ir kol nebus pateiktas atsakymas į ją, jokie kiti sprendimai dėl šio nuomos konkurso nepriimami.

 20.3. Pretenzija dėl konkurso laimėtojo paskelbimo turi būti pareikšta raštu per 3 darbo dienas nuo Nuomotojo informacijos apie priimtą sprendimą raštu išsiuntimo dalyviams dienos arba nuo paskelbimo apie Nuomotojo priimtą sprendimą dienos. Pretenzija, pateikta praleidus nustatytą terminą, grąžinama ją pateikusiam dalyviui.

 20.4. Jeigu dalyvio rašytinė pretenzija gauta iki sprendimo apie nuomos konkursą laimėjusį dalyvį pranešimo priėmimo, Nuomotojas privalo sustabdyti nuomos konkurso procedūras, iki išnagrinės šią pretenziją ir priims dėl jos sprendimą.

 20.5. Nuomotojas išnagrinėja pretenziją ir priima motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat apie priimtą sprendimą ne vėliau kaip kitą darbo dieną raštu praneša pretenziją pateikusiajam dalyviui ir kitiems derybose dalyvavusiems kandidatams apie priimtą sprendimą. Išnagrinėjus pretenziją, nuomos konkurso procedūra tęsiama.

 20.6. Konkurso dalyviai Nuomotojo sprendimus ar sprendimus dėl išnagrinėtų pretenzijų gali apskųsti Lietuvos Respublikos administracinių bylų teisenos įstatymo arba Lietuvos Respublikos civilinio proceso kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_